**Și vine o zi!...**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și vine o zi!...

Şi vine o zi,

când viaţa ţi se pare ca un castel de nisip,

iar tu eşti copilul ce încearcă să-l creeze...

te simţi neputincios văzând cum se dărâmă-n faţa ta

și te întrebi mirat unde-ai greşit?

Şi vine o zi,

când toate cuvintele amuţesc,

rămân suspendate între cer şi pământ,

asemeni fluturilor ce şi-au frânt aripile în zbor,

dar încă zbor, în bătaia vântului uşor.

Şi vine o zi, când tăcerea grea e tot ce ţi-a rămas,

iar singura certitudine ce toţi o avem

în această lume trecătoare,

este moartea, ce zilnic pândeşte de undeva...

iar clepsidra vieţii se scurge pic cu pic sub privirea ta.

Şi vine o zi,

când tot ce ai trăit

ţi se derulează în minte, ca un film

și mii de întrebări se îmbulzesc în mintea ta,

fără răspuns...

dar singură mângâiere şi speranţă ce-o aştepţi mereu,

vine de undeva de sus.

Şi vine o zi,

când simţi că nici să plângi nu poţi,

ca şi cum durerea a secat marea de lacrimi...

ai aşteptat o viaţă-ntreagă un ceva,

dar ca răspuns, ai primit doar promisiuni deşarte.

Şi vine o zi,

când trebuie să-ţi iei şi "bun rămas" de la toţi,

nimic nu este veşnic odată ce pe lumea asta s-a născut...

ne naştem cu mii de speranţe

şi trăim viaţa intens,

dar adevărata înţelepciune

şi secretul fericirii,

rămân tot un mister.